พูดคุย:เครื่องบินกระดาษจิ๋ว

message: ก่อนอื่นต้องขอขอบคุณที่มีข้อมูลแจ้งขึ้นมาว่ามีการก่อกวน ซึ่งผมอ่านแล้วทั้งดีใจ และประหลาดใจ
กระผม นายชัยวัฒน์ โฆษธนาคม ผู้ประดิษฐ์เครื่องบินกระดาษจิ๋ว วานนี้ได้อ่านบทความของตนเองแล้วพบว่า ก่อนหน้านี้ (วันที่ 12 ตุลาคม 2552 )มีผู้ไม่หวังดี เพิ่มเติมข้อความ ในเชิงใส่ร้าย กล่าวหาว่า มีการเรียกรับผลประโยชน์จากการพับเครื่องบินกระดาษ ฯลฯ ซึ่งกระผมอ่านแล้วขำ ว่าเหตุใดจึงมีการเขียนข้อความเช่นนี้ ทั้งๆ ที่กระผมเผยแพร่ความรู้การพับเครื่องบินกระดาษจิ๋วนี้ มากว่าเกือบสามสิบปี  โดยไม่มีความคิดจะร่ำรวยหรือคิดสร้างบ้านจากรายได้ที่มาจากแหล่งความรู้นี้   จนกระทั่งเมื่อไม่นานมานี้ก็ถูกหลอกจากบุคคลนายหนึ่งซึ่งเข้ามาตีสนิทและอ้างว่ามีเจตนาในการถ่ายทอดความรู้นี้เช่นเดียวกัน  ว่าจะสร้างสรรค์สังคมด้วยการสอนเด็กๆ พับเครื่องบินกระดาษจิ๋ว  แต่หลังจากนั้นก็กลายเป็นเรื่องโอละพ่อ เมื่อมีการแอบนำเอาเจ้าเครื่องบินจิ๋ว ไปหาประโยชน์และรายงานต่อผู้บังคับบัญชาระดับสูง  แอบนำเครื่องบินกระดาษจิ๋วซึ่งเป็นผลงานของกระผมไปถ่ายแบบลงหนังสือโดยไม่ได้รับอนุญาต  อีกทั้งพยายามกล่าวว่าตนเองเป็นผู้พัฒนาคิดค้น ฯลฯ พร้อมทั้งมีการเขียนข้อความใสร้ายต่างๆ นานา โดยพยายามจะอ้างว่าตนเองเป็นผู้คิดค้นแบบเครื่องบินดังกล่าวสำเร็จ  ทั้งๆ ที่เคยอ้างว่าตนเองเป็นลูกศิษย์  และที่สำคัญยังเรียนการพับเครื่องบินจากกระผมแบบยังไม่จบหลักสูตร และไม่รู้จริง  แถมมีเรื่องตลกๆ เช่นการตั้งตู้รับบริจาค (งง) เป็นต้น
เช้านี้ผมพยายามดาวน์โหลดภาพถ่ายซึ่งกระผมได้ถ่ายทำต้วยตนเองแต่ไม่สามารถดำเนินการได้ และได้รับการแจ้งเตือนว่ามีการก่อกวน จึงอยากขอขอบคุณทางผู้บริหารที่มีความห่วงใยต่อบทความดังกล่าว  กระผมจึงใคร่ขอเรียนมาเพื่อให้ท่านสบายใจในการใช้รูปภาพดังกล่าวประกอบการอธิบายบทความ และขอความกรุณาเพิ่มเติมรูปภาพดังกล่าวในเนื้อเรื่องด้วยจะขอบพระคุณยิ่ง
ขอบคุณครับ
ชัยวัฒน์ โฆษธนาคม
นักประดิษฐ์เครื่องบินกระดาษจิ๋ว 
replies: text: :เรื่องอัปโหลดรูป คุณจะอัปโหลดได้ก็ต่อเมื่อคุณสมัครสมาชิกและมีการแก้ไขจำนวนหนึ่งครับ คุณไม่สามารถลิงก์ภาพจากภายนอกมาแสดงได้ นอกจากนั้นโค้ดที่คุณเพิ่มลงไปเป็นโค้ด Example จึงถูกบอตพิจารณาว่าเป็นการทดลองเขียน กรุณาศึกษาวิธีการอัปโหลดและวิธีการใส่ภาพในวิกิครับ --octahedron80 13:41, 14 ตุลาคม 2552 (ICT)
เรียน ผู้บริหารสารานุกรมเสรี วิกิพีเดีย
กระผมต้องขอขอบพระคุณอีกครั้งที่ได้ตอบจดหมายฉบับนี้ของกระผม
เช้าวันนี้ (วันที่ 16 ตุลาคม 2552)  ท่าน พลเรือโท ชุมพล ศิรินาวิน ได้โทรศัพท์ เข้ามาพูดคุย และให้กำลังใจข้าพเจ้า พร้อมทั้งชมเชยว่า เครื่องบินกระดาษจิ๋ว เป็นผลงานออกแบบอากาศยานที่ดีและสุดยอดมาก   สิ่งประดิษฐ์นี้จะช่วยสร้างสรรค์ให้เด็กและเยาวชน มีความตื่นตัวในการเรียนรู้เกี่ยวกับอากาศยาน พร้อมทั้งเชิญชวนข้าพเจ้า ให้ไปร่วมสอนเด็ก และเยาวชน ในพื้นที่จังหวัด ลำปาง ซึ่งข้าพเจ้าก็ได้รับปากว่า หากปีนี้ข้าพเจ้าไม่ติดภารกิจอื่นใด จะขึ้นไปทำการแสดง และสอนเด็กๆ เหล่านั้น
ผมไม่ทราบว่าจะวิงวอน หรือให้สติ ผู้ที่ต้องการสร้างความเดือดร้อนผู้อื่น ด้วยการใส่ร้ายป้ายสีว่า  จะเตือนสติท่าน เช่นไร เพราะคำมั่นสัญญา สัจจะของลูกผู้ชาย ที่ให้ต่อกันไว้ และที่มีผู้หลักผู้ใหญ่รับทราบ จะไม่ศักดิ์สิทธิ์ ตราบใดที่ชายผู้นั้นตระบัตสัตย์  ดังนั้นจึงใคร่ขอเตือนสติท่านผู้มีจิตอกุศล อีกครั้งว่า การถูกร้องเรียนไปยังสำนักงานปราบปรามทุจริตแห่งชาติ การถูกฟ้องร้องดำเนินคดีอาญาในข้อหาละเมิดทรัพย์สินทางปัญญาผู้อื่น  การเรียกร้องค่าเสียหายทางแพ่ง   อีกทั้งการการถูกตั้งกรรมการสอบข้อเท็จจริงของหน่วยงานที่เกี่ยวข้อง จะไม่เป็นผลดีต่อความพากเพียรของท่านที่จะร่วมสร้างสรรค์สังคม ดังนั้น จึงเรียนท่านผู้ก่อกวน  โปรดอย่ากระทำการอันเป็นผลร้ายต่อตัวท่านเอง เพราะ กฎหมายบ้านเมือง และการบังคับใช้กฎหมายอย่างตรงไปตรงมา  อาจทำให้ท่านสูญเสียอนาคตที่ดีได้
โปรดทำความดี และร่วมสร้างสรรค์สังคม ให้ประเทศชาติ และสังคมน่าอยู่ เพื่อประโยชน์สุขของทุกคน
ขอบคุณครับ
ชัยวัฒน์ โฆษธนาคม 
นักประดิษฐ์เครื่องบินกระดาษจิ๋ว
thread_title:  ชี้แจงการแก้ไขกรณีเพิ่มเติมรูปภาพของเครื่องบินกระดาษจิ๋ว